બપોર બાદ શરૂ થયેલા ભારે વરસાદને કારણે વિસ્તારમાં ઠેર ઠેર પાણી ભરાય ગયા હતા. નદી નાળા અને ખેતરો પણ ઉભરાય ગયા હતા. વાહન ચાલકોને પણ વાહન ચલાવવામાં ભારે મુશ્કેલીનો સામનો કરવો પડ્યો હતો. લોકોને ઘરની બહાર નીકળવાનું પણ મુશ્કેલ બની ગયું હતું. થોડા સમયમાં જ આશરે 3 થી 4 ઇંચ વરસાદ પડી જતાં જળબંબાકાળની સ્થિતિ સર્જાય હતી. જો કે કામરેજ તાલુકા મથકથી ગામો ઘણા દૂર હોય વરસાદની નોંધણી થઈ નહીં શકતા ચોક્કસ આંકડો મળી શક્યો નથી. વિસ્તારમાં પડેલા ભારે વરસાદથી વીજળી ગુલ થઈ જતાં લોકોને હાલાકી વેઠવી પડી હતી. આંતરીક રસ્તાઓ પરથી પણ પાણી વહેવા લાગ્યા હતા.